Polosyntetické a syntetické oleje sa vyrábajú z nekonvenčných základov s použitím sofistikovaných chemických procesov, ktoré dodávajú konečnému výrobku osobitné vlastnosti. V prvom rade, vysoká úroveň viskozity používaných základových olejov poskytuje výslednému mazivu pozoruhodne stabilnú viskozitu, bez ohľadu na teplotu. Táto vlastnosť je jednou z hlavných výhod oproti minerálnym olejom vyrobeným z bežných základov, ktoré si vyžadujú väčší počet prísad na vylepšenie viskozity. Stabilita mazania pri všetkých teplotách zaručuje optimálnu účinnosť v studenej fáze štartovania, ktorá je osobitne náročná na motor, rovnako ako aj pri extrémnych teplotách. Mazivá na báze syntetických olejov vykazujú vyššiu odolnosť voči oxidácii, čo im poskytuje dlhšiu životnosť a zaručuje tak aj dlhšiu životnosť motora. Použitie nekonvenčných základov umožňuje vyvinutie veľmi tekutých olejov bez zvýšenia prchavosti, čím sa dosiahne zníženie spotreby oleja. Preto je výber syntetického výrobku technologicky výhodnou voľbou pre väčšiu účinnosť, dlhú životnosť a riadenú spotrebu oleja.